കര്ഷകര്ക്ക് അഭിവാദ്യമര്പ്പിച്ച് സഞ്ചാരിയുടെ വ്യത്യസ്ത സമരം കോഴഞ്ചേരി: സമരം ചെയ്യുന്ന കര്ഷകര്ക്ക് അഭിവാദ്യമര്പ്പിച്ച് സഞ്ചാരിയുടെ വ്യത്യസ്ത സമരം. സഞ്ചാരിയും ചിത്രകാരനുമായ നെബു തോമസ് തടത്തിലാണ് ടൗണില് സി. കേശവന് പ്രതിമക്ക് സമീപം ഇന്നലെ രാവിലെ സമരമിരുന്നത്. കര്ഷകന്റെ ബുദ്ധിമുട്ടുകള് പ്രതിഫലിപ്പിക്കുന്നതിനായി ഒഴിഞ്ഞ പറയും ചങ്ങഴിയും കമഴ്ത്തി വച്ച ചട്ടിയും കലവുമായാണ് ഹര്ത്താല് ദിനത്തില് പ്രതിഷേധം നടത്തിയത്. ഉത്തരേന്ത്യന് സംസ്ഥാങ്ങളിലൂടെ യാത്ര ചെയ്യുമ്ബോള് മാത്രമാണ് കര്ഷകരുടെ യഥാര്ഥ അവസ്ഥ മനസിലാകുന്നത്. ഭാരതമൊട്ടാകെ കര്ഷകരും തൊഴിലാളികളും അന്നത്തിനായി ബുദ്ധിമുട്ടുമ്ബോള് അവരുടെ ജീവിതം യാത്രകളിലൂടെ മനസിലാക്കിയതിനാലാണ് പിന്തുണയുമായി രംഗത്ത് വന്നതെന്ന് നെബു തടത്തില് പറഞ്ഞു. പരിസ്ഥിതി പ്രശ്നങ്ങളില് സജീവമായി ഇടപെടുന്ന നെബു പരിഹാരത്തിനായി പല പദ്ധതികളും തയാറാക്കിയിട്ടുണ്ട്. കേരളത്തിലെ എല്ലാ നദികളില് നിന്നുള്ള ജലം ശേഖരിക്കുകയും അതെ കുറിച്ച് പഠിക്കുകയും പ്രദര്ശനം നടത്തുകയും ചെയ്തതിന് അംഗീകാരവും നേടിയിട്ടുണ്ട്.